**Convocatòria d’ajuts del programa ERASMUS+ de mobilitat de professorat per a missions docents (STA) 2014-15**

El Vicerectorat de Política Universitària convoca ajuts econòmics per finançar les missions docents (STA) que es duguin a terme el curs acadèmic 2014-15 en el marc del programa ERASMUS+ de la Unió Europea.

L’objectiu del programa és:

* Incrementar les capacitats i la dimensió internacional de la institució
* Consolidar els vincles entre les universitats amb les quals hi ha convenis bilaterals de mobilitat d’estudiants en el marc del programa ERASMUS+ i oferir l’oportunitat de construir xarxes de contactes internacionals
* Promoure l’intercanvi d’experiències en metodologia docent
* Millorar el desenvolupament acadèmic del personal docent de la Universitat i la competència en llengües estrangeres
* Afavorir l’adquisició de competències

**I.- OBJECTE DELS AJUTS**

Els ajuts es destinen a cobrir part de les despeses de viatge i manutenció per impartir docència dins d’un pla d’estudis oficial de grau superior, màster o doctorat, cas que impliqui impartició de docència a universitats amb les quals hi hagi un acord interinstitucional ERASMUS+, amb una institució amb Carta Erasmus, establert per a mobilitat de professorat per a docència per al curs acadèmic 2014-15.

**II.- DURADA**

La durada mínima és de 2 dies i la màxima de 2 mesos, però, d’acord amb les directrius de l’Organisme Autònom de Projectes Educatius Europeus, en endavant OAPEE, el nombre màxim de dies finançats serà de 5 (s’exclouen els dies de viatge). En qualsevol cas, és obligatori impartir com a mínim 8 hores de docència a la universitat de destinació. Al programa d’ensenyament definitiu i al certificat d’estada, s’hauran d’especificar els dies complets de docència impartida.

El període per fer una visita docent s’estableix entre l’1 d’octubre de 2014 i el 30 de setembre de 2015. Cas de mobilitats ja realitzades, es tindran en compte en igualtat de condicions a la resta de sol·licituds, sempre i quan compleixin amb tots els requisits de la convocatòria, hi hagi una sol·licitud en temps i forma i aportin la documentació requerida.

**III. BENEFICIARIS**

Podrà ser beneficiari d’aquests ajuts el personal docent i investigador de centres propis i adscrits de la UPC, sempre que:

* estiguin en situació administrativa activa i percebin una nòmina de la UPC,
* tinguin la nacionalitat d’un país de la UE o d’un país participant en el programa Erasmus+[[1]](#footnote-1). En el cas de tenir nacionalitat de tercers països, cal acreditar que es té un permís vàlid per residir a Espanya, durant el període que es realitza la mobilitat,
* imparteixin ensenyaments dins d’un pla d’estudis oficial de la UPC durant el curs acadèmic 2014-15,
* durant la seva estada el docent s’integri en el departament o facultat de la institució d’acollida,
* existeixi un acord interinstitucional Erasmus que inclogui les activitats que realitzarà el beneficiari.

**VI.- SOL.LICITUD**

Les sol·licituds s’han de presentar a les sotsdireccions/vicedeganats de Relacions Internacionals d’un dels Centres Docents als quals estigui vinculat el PDI abans del proper dia 28 de novembre i han d’estar avalades amb el vist-i-plau del Director del Departament. Cada Centre valorarà les sol·licituds que hagi rebut i les remetrà al Gabinet de Relacions Institucionals i Internacionalització abans del 5 de desembre. Cas de no exhaurir el pressupost, s’obrirà una segona convocatòria al mes de febrer del 2015. Si malgrat les dues convocatòries, el pressupost no s’hagués exhaurit, sortiria una tercera convocatòria al mes d’abril de 2015.

Les sol·licituds hauran d’incloure la següent documentació:

1. Sol·licitud (annex 1), degudament emplenada i signada pel sol·licitant, amb el vist-i-plau del Director del Departament.
2. Mobility Agreement (annexII) degudament emplenat i amb el vist-i-plau del Centre d’origen del sol.licitant i de la universitat de destinació. Abans de l’activitat, el programa de mobilitat definitiu ha de ser formalment acceptat per ambdues institucions. Serà vàlida una còpia escanejada, encara que, al finalitzar l’estada s’haurà de lliurar l’original, juntament amb la resta de la documentació justificativa.
3. El Centre Docent confirmarà a l’imprès de sol·licitud, l’existència de l’acord interinstitucional vigent.

**VII.- IMPORT DE L’AJUT**

La Comissió Europea ha establert un ajut com a contribució a les despeses de viatge i manteniment durant el període d’estada del professor, seguint els criteris següents:

1. Viatge.- Contribució a les despeses de viatge basada en la distància entre Centre Docent on ha presentat la seva sol·licitud i el lloc on es desenvolupi l’activitat corresponent, d’acord amb el que s’indica a continuació (d’acord amb les instruccions de la Comissió Europea http://ec.europa.eu/programmes/erasmus-plus/tools/distance\_en.htm)

|  |  |
| --- | --- |
| Distància en quilòmetres | Quantitat a percebre |
| Entre 100 i 499 km | 180€ per participant |
| Entre 500 i 1.999 km | 275€ per participant |
| Entre 2.000 i 2.999 km  | 360€ per participant |
| Entre 3.000 i 3.999 km | 530€ per participant |
| Entre 4.000 i 7.999 km | 820€ per participant |
| Entre 8.000 i 19.900 km | 1.100€ per participant |

1. Allotjament i manutenció.- Les quantitats dependran del país de destinació, d’acord amb el quadre següent:

|  |  |
| --- | --- |
| Països de destinació | Quantitat diària a rebre |
| Grup ADinamarca, Països Baixos, Irlanda, Regne Unit, Suècia | 120€ |
| Grup BÀustria, Bèlgica, Bulgària, Xipre, Finlàndia, França, Grècia, Hongria, Islàndia, Itàlia, Liechtenstein, Luxemburg, Noruega, Polònia, República Txeca, Romania, Turquia | 105€ |
| Grup CAlemanya, Antiga República Iugoslava de Macedònia, Eslovàquia, Letònia, Malta, Portugal | 90€ |
| Grup DCroàcia, Eslovènia, Estònia, Lituània | 75€ |

**VII.- CRITERIS DE SELECCIÓ**

La selecció dels beneficiaris dels ajuts Erasmus+ Docència és competència del Vicerector de Política Universitària, que nomenarà una Comissió de selecció, presidida per ell mateix i formada pels sotsdirectors/res o vicedegans/anes dels Centres Docents que hagin presentat sol·licituds i la Cap del Gabinet de Relacions Institucionals i Internacionalització, que actuarà de Secretària de la Comissió, resoldrà les sol·licituds de totes les convocatòries necessàries fins exhaurir el pressupost.

Totes les sol·licituds es puntuaran segons els següents criteris:

* Proposta del programa de mobilitat (a valorar pel Centre) fins a 3 punts
* Durada de la mobilitat
	+ 2 dies 1 punt
	+ 3 dies 2 punts
	+ 4 dies 3 punts
	+ 5 dies 4 punts
* Activitats addicionals a la impartició de la docència amb impacte pel Centre Docent que avala la sol·licitud (a valorar pel Centre) fins a 1 punt
* Priorització del Centre Docent de les sol·licituds que rebi de l’1 a l’n, atorgant el mateix valor només a una sol·licitud

Les valoracions es precisaran amb un numero sencer i un decimal. Un cop valorats tots els criteris, el centre prioritzarà totes les sol·licituds que li arribin. Aquesta priorització no pot reflectir cap empat.

Només es podrà atorgar més d’un ajut a la mateixa persona si no s’exhaureix el pressupost al final del curs.

**VIII.- RESOLUCIÓ**

Els ajuts es resoldran en un termini màxim d’un mes des de l’acabament del termini de sol·licituds.

Les sol·licituds no seleccionades formaran part d’una llista d’espera i cas que, durant el curs es produeixin renúncies o es produeixi un increment en la disponibilitat pressupostària per a aquesta acció, podran formar part dels beneficiaris de l’ajut per estricte ordre de llista.

Els sol·licitants que quedin sense ajut podran realitzar igualment l’estada Erasmus+ Docència sempre que lliurin al Gabinet de Relacions Institucionals i Internacionalització tota la documentació requerida per a participar en el programa. En aquest cas, passaran a ser considerats “personal amb ajut Erasmus zero”, tal com preveu la pròpia Comissió Europea.

Finalitzat el termini de presentació de sol·licituds es publicarà a la web del Gabinet de Relacions Institucionals i Internacionalització, amb notificació de la resolució als Centres Docents, la llista provisional d’admesos i exclosos. Els interessats disposaran d’un termini de 10 dies per a esmenar defectes i presentar al·legacions.

La llista de beneficiaris es farà pública a la web del Gabinet de Relacions Institucionals i Internacionalització, amb notificació als Centres Docents. Així mateix, els candidats seleccionats rebran notificació personal a la seva adreça de correu electrònic de la UPC.

La concessió d’aquests ajuts no eximeix el personal de la UPC de l’obligació de sol·licitar els permisos per absència de lloc de treball, d’acord amb la normativa vigent.

**IX.- PAGAMENT DE L’AJUT**

L’import per a cada beneficiari serà fixat en el Conveni de subvenció que cada beneficiari haurà de signar amb la UPC. La quantitat de l’import percebut finalment estarà condicionada pel número de dies d’estada reals en la institució d’ensenyament superior de destinació. Aquest número serà el reflectit en el certificat d’assistència expedit per la institució d’acollida, que haurà de ser un original, signat, amb el segell de la institució, sense taxons ni modificacions manuscrites. Si el període real d’estada és superior al període previst al Conveni de Subvenció, el beneficiari rebrà ajut només per al període previst al Conveni de Subvenció.

El beneficiari rebrà l’import de l’ajut en dos terminis, sempre i quan la UPC hagi rebut la transferència corresponent de l’OAPEE:

* Un 60% abans d’iniciar l’estada (caldrà haver lliurat al GRII el conveni de subvenció degudament signat abans d’iniciar l’estada)
* I el 40% restant, si escau, un cop lliurats tots els documents justificatius que s’especifiquen en les bases de la convocatòria, el conveni de subvenció Erasmus+ per docència, així com altra documentació justificativa que pugui requerir la UPC per a tramitació de l’ajut.

L’import de l’ajut es farà efectiu al número de compte bancari que el beneficiari indiqui.

La presentació de la sol·licitud implica l’acceptació de les condicions d’aquesta convocatòria en la seva totalitat.

En cas d’incompliment de les condicions d’aquesta convocatòria i, en general, quan concorri algun dels supòsits previstos a l’article 37 de la Llei 38/2003, de 17 de novembre, general de subvencions, la persona beneficiària haurà de retornar l’import de l’ajut i l’interès de demora corresponent des del moment del pagament de la subvenció fins a la data que s’acordi el reintegrament, prèvia la incoació del corresponent procediment.

**XI. RENÚNCIA A L’AJUT**

La renúncia a l’ajut s’ha d’adreçar, mitjançant un escrit motivat al Gabinet de Relacions Institucionals i Internacionalització, que el notificarà al Centre Docent.

La no realització de l’estada de mobilitat, per qualsevol motiu, o la no presentació de la documentació requerida, també implicarà la renúncia o la devolució de la part de l’ajut cobrat.

**XII.- DRETS I DEURES DELS BENEFICIARIS**

Els beneficiaris tindran els drets i hauran de respectar les normes i obligacions continguts al conveni de subvenció signat amb la UPC.

La contractació de l’assegurança d’assistència mèdica, si escau, del transport i de l’allotjament, així com la concreció dels detalls de l’estada seran responsabilitat del beneficiari.

**XIII.- INCOMPATIBILITATS**

Els ajuts Erasmus+ Docència estan concebuts com un complement per cobrir part de les despeses addicionals que suposa el desplaçament a l’estranger per al personal de les universitats i, per tant, són compatibles amb altres ajuts que el professorat pugui rebre de la UPC o d’altres institucions, en tot cas, l’ajut financer no podrà ser utilitzat per cobrir despeses similars que es financin amb altres fons de la Unió Europea.

**XIV.- INCIDÈNCIES**

El Vicerector de Política Universitària pot dictar totes les normes complementàries que siguin necessàries per al normal desenvolupament del procediment i té atribuïda la potestat d’interpretació de les Bases quan sorgeixin dubtes sobre l’abast o significat d’algun dels seus preceptes.

El Vicerector de Política Universitària pot resoldre qualsevol altra qüestió o incidència que es pugui produir en el desenvolupament d’aquesta convocatòria.

**XV.- PUBLICACIÓ**

Aquesta convocatòria entrarà en vigor a partir de l’endemà de la seva publicació.

**XVI.- PROTECCIÓ DE DADES PERSONALS**

La participació en la present convocatòria implica atorgar el consentiment exprés, per part de la persona beneficiària, perquè les seves dades personals siguin cedides per la Universitat Politècnica de Barcelona als organismes externs que regulen el programa, d’acord a l’article 11 de la Llei Orgànica 15/1999, de 13 de desembre, de Protecció de Dades de Caràcter Personal (BOE de 14 de desembre). El consentiment de la persona interessada per al tractament de les seves dades personals, conforme a l’article 11 d’aquesta Llei, es considera atorgat a la Universitat Politècnica de Catalunya i als organismes corresponents només per a finalitats vinculades als programes de mobilitat Erasmus+.

**XVII.- NORMATIVA APLICABLE**

Aquesta convocatòria està subjecta a allò establert al Contracte de Subvenció signat entre la Universitat Politècnica de Catalunya i l’Organismo Autónomo de Programas Educativos Europeos i a la Erasmus+ Programme Guide que en forma part i que es pot consultar al lloc web de l’OAPEE. (http://www.oapee.es/oapee/inicio/ErasmusPlus/Convocatoria.html)

1. Islandia, Liechtenstein, Noruega, antigua República Yugoslava de Macedonia o Turquía [↑](#footnote-ref-1)